ประกาศเจ้าพนักงานควบคุมการแลกเปลี่ยนเงินประกาศเจ้าพนักงานควบคุมการแลกเปลี่ยนเงินเรื่องหลักเกณฑ์และวิธีปฏิบัติเกี่ยวกับการประกอบธุรกิจเป็นนายหน้าซื้อขายเงินตราต่างประเทศ อาศัยอำนาจตามความในข้อ ๓ ข้อ ๔ และข้อ ๖ แห่งประกาศกระทรวงการคลัง เรื่องคำสั่งรัฐมนตรีให้ไว้แก่นายหน้าซื้อขายเงินตราต่างประเทศ ลงวันที่ ๒๔ พฤษภาคม ๒๕๖๐เจ้าพนักงานควบคุมการแลกเปลี่ยนเงินออกประกาศไว้ ดังต่อไปนี้ข้อ ๑ นายหน้าซื้อขายเงินตราต่างประเทศต้องมีคุณสมบัติอย่างใดอย่างหนึ่งดังต่อไปนี้(๑) เป็นนิติบุคคลที่จดทะเบียนในประเทศไทยโดยมีคุณสมบัติ ดังต่อไปนี้(๑.๑) มีทุนจดทะเบียนและเรียกชำระแล้วไม่ต่ำกว่า ๕ล้านบาทและมีฐานะทางการเงินมั่นคง(๑.๒)มีบุคคลธรรมดาที่มีสัญชาติไทยหรือนิติบุคคลที่จดทะเบียนในประเทศไทย เป็นผู้ถือหุ้นหรือหุ้นส่วนโดยมีสัดส่วนการถือหุ้นมากกว่ากึ่งหนึ่งของทุนที่ชำระแล้วทั้งหมด(๑.๓) มีกรรมการที่เป็นบุคคลผู้มีสัญชาติไทยมากกว่ากึ่งหนึ่งของจำนวนกรรมการทั้งหมดกรณีเป็นบริษัทจำกัดหรือบริษัทมหาชนหรือมีหุ้นส่วนผู้จัดการที่เป็นบุคคลผู้มีสัญชาติไทยมากกว่ากึ่งหนึ่งของจำนวนหุ้นส่วนผู้จัดการทั้งหมดกรณีเป็นห้างหุ้นส่วน(๑.๔)กรรมการผู้มีอำนาจลงนามผูกพันบริษัทกรณีเป็นบริษัทจำกัดหรือบริษัทมหาชนหรือหุ้นส่วนผู้จัดการกรณีเป็นห้างหุ้นส่วนต้องมีความรู้ และประสบการณ์เหมาะสม(๒) เป็นนิติบุคคลที่ตั้งขึ้นตามกฎหมายต่างประเทศโดยมีคุณสมบัติ ดังต่อไปนี้(๒.๑)มีประสบการณ์ในการประกอบธุรกิจนายหน้าซื้อขายเงินตราต่างประเทศที่ให้บริการจับคู่ธุรกรรมซื้อขายหรือแลกเปลี่ยนเงินตราต่างประเทศระหว่างลูกค้าด้วยระบบอิเล็กทรอนิกส์ในประเทศอื่นนอกจากประเทศไทยและอยู่ภายใต้การกำกับดูแลของทางการหรือหน่วยงานที่กำกับดูแลการประกอบธุรกิจดังกล่าวในประเทศนั้นต่อเนื่องกันมาแล้วไม่น้อยกว่า๓ ปี นับถึงวันที่ยื่นคำร้องขออนุญาตประกอบธุรกิจ(๒.๒) ผู้รับผิดชอบในการดำเนินการในประเทศไทยต้องมีความรู้ และประสบการณ์เหมาะสมทั้งนี้นายหน้าซื้อขายเงินตราต่างประเทศต้องไม่เคยถูกเพิกถอนใบอนุญาตประกอบธุรกิจเกี่ยวกับปัจจัยชำระเงินต่างประเทศข้อ ๒ นายหน้าซื้อขายเงินตราต่างประเทศสามารถประกอบธุรกิจได้ดังนี้(๑)นายหน้าซื้อขายเงินตราต่างประเทศที่มีคุณสมบัติตามข้อ ๑ (๑) สามารถให้บริการได้ ๒รูปแบบ คือ(๑.๑)ให้บริการจับคู่ธุรกรรมซื้อขายหรือแลกเปลี่ยนเงินตราต่างประเทศระหว่างลูกค้า โดยเจ้าหน้าที่ของนายหน้าซื้อขายเงินตราต่างประเทศ(๑.๒)ให้บริการจับคู่ธุรกรรมซื้อขายหรือแลกเปลี่ยนเงินตราต่างประเทศระหว่างลูกค้าด้วยระบบอิเล็กทรอนิกส์(๒)นายหน้าซื้อขายเงินตราต่างประเทศที่มีคุณสมบัติตามข้อ ๑ (๒)สามารถให้บริการได้เฉพาะการให้บริการจับคู่ธุรกรรมซื้อขายหรือแลกเปลี่ยนเงินตราต่างประเทศระหว่างลูกค้าด้วยระบบอิเล็กทรอนิกส์ข้อ ๓ บุคคลใดที่ประสงค์จะขออนุญาตประกอบธุรกิจนายหน้าซื้อขายเงินตราต่างประเทศต้องมีระบบงานในการให้บริการแก่ลูกค้าที่เหมาะสมน่าเชื่อถือ และสามารถรองรับการประกอบธุรกิจได้อย่างต่อเนื่องและมีกระบวนการควบคุมภายในและบริหารความเสี่ยงในการประกอบธุรกิจที่มีประสิทธิภาพข้อ ๔ ห้ามมิให้นายหน้าซื้อขายเงินตราต่างประเทศตั้งหรือยอมให้บุคคลซึ่งมีลักษณะต้องห้ามอย่างใดอย่างหนึ่งดังต่อไปนี้ทำหน้าที่เป็นกรรมการผู้มีอำนาจควบคุม กรรมการผู้มีอำนาจในการบริหาร ผู้จัดการหุ้นส่วนผู้จัดการ หรือผู้มีอำนาจในการจัดการของนายหน้าซื้อขายเงินตราต่างประเทศที่มีคุณสมบัติตามข้อ ๑ (๑)หรือเป็นผู้รับผิดชอบในการดำเนินการในประเทศไทยของนายหน้าซื้อขายเงินตราต่างประเทศที่มีคุณสมบัติตามข้อ๑ (๒)(๑) เป็นบุคคลที่ถูกศาลสั่งพิทักษ์ทรัพย์หรือเป็นบุคคลล้มละลาย(๒) เคยได้รับโทษจำคุกโดยคำพิพากษาถึงที่สุดให้จำคุกในความผิดตามกฎหมายว่าด้วยการควบคุมการแลกเปลี่ยนเงิน(๓)เคยต้องคำพิพากษาหรือคำสั่งของศาลให้ทรัพย์สินตกเป็นของแผ่นดินหรือเคยต้องคำพิพากษาถึงที่สุดว่ากระทำความผิดฐานฟอกเงินตามกฎหมายว่าด้วยการป้องกันและปราบปรามการฟอกเงิน(๔) เคยเป็นบุคคลที่ถูกกำหนดหรือต้องคำพิพากษาถึงที่สุดว่ากระทำความผิดฐานสนับสนุนทางการเงินแก่การก่อการร้ายตามกฎหมายว่าด้วยการป้องกันและปราบปรามการสนับสนุนทางการเงินแก่การก่อการร้าย(๕) เคยเป็นกรรมการผู้มีอำนาจควบคุมกรรมการผู้มีอำนาจในการบริหาร ผู้จัดการ หุ้นส่วนผู้จัดการ ผู้มีอำนาจในการจัดการหรือผู้รับผิดชอบในการดำเนินการในประเทศไทยในกิจการที่ถูกเพิกถอนใบอนุญาตประกอบธุรกิจเกี่ยวกับปัจจัยชำระเงินต่างประเทศโดยสาเหตุที่ถูกเพิกถอนใบอนุญาตนั้นเกิดขึ้นในขณะที่บุคคลนั้นเป็นกรรมการผู้มีอำนาจในการควบคุมกรรมการผู้มีอำนาจในการบริหาร ผู้จัดการ หุ้นส่วนผู้จัดการ ผู้มีอำนาจในการจัดการหรือผู้รับผิดชอบในการดำเนินการในประเทศไทย แล้วแต่กรณีข้อ ๕ ในกรณีที่ปรากฏข้อเท็จจริงในภายหลังว่าบุคคลซึ่งทำหน้าที่เป็นกรรมการผู้มีอำนาจควบคุมกรรมการผู้มีอำนาจในการบริหาร ผู้จัดการ หุ้นส่วนผู้จัดการหรือผู้มีอำนาจในการจัดการของนายหน้าซื้อขายเงินตราต่างประเทศที่มีคุณสมบัติตามข้อ๑ (๑) หรือเป็นผู้รับผิดชอบในการดำเนินการในประเทศไทยของนายหน้าซื้อขายเงินตราต่างประเทศที่มีคุณสมบัติตามข้อ ๑ (๒)มีลักษณะต้องห้ามตามข้อ ๔ ให้นายหน้าซื้อขายเงินตราต่างประเทศเปลี่ยนตัวบุคคลที่ดำรงตำแหน่งดังกล่าวภายใน ๑๕ นับแต่วันที่ปรากฏข้อเท็จจริงหรือได้รับแจ้งจากเจ้าพนักงานและแจ้งการเปลี่ยนตัวบุคคลที่ดำรงตำแหน่งดังกล่าวต่อเจ้าพนักงานพร้อมเอกสารหลักฐานตามที่เจ้าพนักงานกำหนดและหนังสือรับรองว่าบุคคลดังกล่าวไม่มีลักษณะต้องห้ามตามข้อ๔ ตามแบบที่กำหนด ภายใน ๑๕ วันนับแต่วันที่มีการเปลี่ยนแปลงทางทะเบียนข้อ ๖ บุคคลใดที่ประสงค์จะประกอบธุรกิจเป็นนายหน้าซื้อขายเงินตราต่างประเทศจะต้องยื่นคำร้องขออนุญาตต่อรัฐมนตรีผ่านธนาคารแห่งประเทศไทยพร้อมเอกสารหลักฐานประกอบที่เกี่ยวข้องโดยจัดทำอย่างละ๒ ฉบับ ดังต่อไปนี้(๑) กรณีผู้ขอเป็นผู้มีคุณสมบัติตามข้อ ๑ (๑)(๑.๑)คำร้องขอประกอบธุรกิจเป็นนายหน้าซื้อขายเงินตราต่างประเทศตามแบบที่กำหนด โดยระบุรูปแบบการให้บริการและประเภทธุรกรรมที่จะให้บริการด้วย(๑.๒) หนังสือรับรองว่ากรรมการผู้มีอำนาจควบคุมกรรมการผู้มีอำนาจในการบริหารผู้จัดการ หุ้นส่วนผู้จัดการหรือผู้มีอำนาจในการจัดการ ไม่มีลักษณะต้องห้ามตามข้อ ๔ ตามแบบที่กำหนด(๑.๓)หนังสือรับรองว่ากรรมการผู้มีอำนาจลงนามผูกพันบริษัทหรือหุ้นส่วนผู้จัดการมีความรู้ และประสบการณ์เหมาะสม ตามแบบที่กำหนด(๑.๔)สำเนาหนังสือรับรองของกระทรวงพาณิชย์ซึ่งรับรองไว้ไม่เกิน ๖ เดือน นับถึงวันยื่นคำร้องโดยให้รับรองในรายการดังต่อไปนี้๑. รายชื่อกรรมการ หรือรายชื่อผู้เป็นหุ้นส่วน แล้วแต่กรณี๒. ผู้มีอำนาจลงนาม หรือผู้เป็นหุ้นส่วนผู้จัดการ แล้วแต่กรณี๓. ทุนจดทะเบียน๔. สถานที่ตั้ง(๑.๕) บัญชีรายชื่อผู้ถือหุ้น กรณีเป็นบริษัทจำกัดหรือ บริษัทมหาชน(๑.๖) สำเนาเอกสารแสดงตนของกรรมการ ผู้จัดการ หุ้นส่วนหรือผู้มีอำนาจในการจัดการ ได้แก่สำเนาบัตรประจำตัวประชาชนกรณีที่เป็นบุคคลผู้มีสัญชาติไทยหรือสำเนาหนังสือเดินทางกรณีที่ไม่ใช่บุคคลผู้มีสัญชาติไทย(๑.๗) สำเนางบการเงินล่าสุดที่ผู้สอบบัญชีรับรองแล้ว(ถ้ามี)(๑.๘) โครงการและแผนงานในการประกอบธุรกิจ โดยแสดงข้อมูลดังต่อไปนี้๑. แผนการประกอบธุรกิจนายหน้าซื้อขายเงินตราต่างประเทศ๒. ผังโครงสร้างองค์กร๓. ระบบงานในการให้บริการเป็นนายหน้าซื้อขายเงินตราต่างประเทศ๔.นโยบายและกระบวนการควบคุมภายในและบริหารความเสี่ยงในการประกอบธุรกิจนายหน้าซื้อขายเงินตราต่างประเทศ(๑.๙)เอกสารหลักฐานอันแสดงว่าระบบงานในการให้บริการแก่ลูกค้า และกระบวนการควบคุมภายในและบริหารความเสี่ยงในการประกอบธุรกิจเป็นไปตามข้อ๓ จากผู้ตรวจสอบภายนอก ซึ่งมีความเชี่ยวชาญและมีความเป็นอิสระ ทั้งนี้ ตามหลักเกณฑ์ที่เจ้าพนักงานกำหนด(๑.๑๐) แผนที่ตั้ง รูปถ่ายแสดงที่ตั้ง และรูปถ่ายภายในของสถานประกอบการหรือสถานที่ติดต่อในประเทศไทย(๑.๑๑) แผนที่ตั้ง รูปถ่ายแสดงที่ตั้ง และรูปถ่ายภายในของสถานที่ปฏิบัติงานสำรองและสถานประกอบการในต่างประเทศ (ถ้ามี)(๒) กรณีผู้ขอเป็นผู้มีคุณสมบัติตามข้อ ๑ (๒)(๒.๑)คำร้องขอประกอบธุรกิจเป็นนายหน้าซื้อขายเงินตราต่างประเทศตามแบบที่กำหนด โดยระบุรูปแบบการให้บริการและประเภทธุรกรรมที่จะให้บริการด้วย(๒.๒) หนังสือรับรองว่าผู้รับผิดชอบในการดำเนินการในประเทศไทยไม่มีลักษณะต้องห้ามตามข้อ ๔ ตามแบบที่กำหนด(๒.๓)หนังสือรับรองว่าผู้รับผิดชอบในการดำเนินการในประเทศไทยมีความรู้และประสบการณ์เหมาะสม ตามแบบที่กำหนด(๒.๔)เอกสารหลักฐานจากทางการหรือหน่วยงานในต่างประเทศอันแสดงว่าเป็นนิติบุคคลที่ตั้งขึ้นตามกฎหมายต่างประเทศ เช่นสำเนาหนังสือรับรองการจดทะเบียนจัดตั้งนิติบุคคล สำเนาหนังสือบริคณห์สนธิ(๒.๕)เอกสารหลักฐานจากทางการหรือหน่วยงานที่กำกับดูแลในต่างประเทศอันแสดงว่านิติบุคคลที่ตั้งขึ้นตามกฎหมายต่างประเทศได้ประกอบธุรกิจเป็นนายหน้าซื้อขายเงินตราต่างประเทศที่ให้บริการจับคู่ธุรกรรมซื้อขายหรือแลกเปลี่ยนเงินตราต่างประเทศระหว่างลูกค้าด้วยระบบอิเล็กทรอนิกส์ในประเทศที่ทางการหรือหน่วยงานที่กำกับดูแลนั้นตั้งอยู่และอยู่ภายใต้การกำกับดูแลของทางการหรือหน่วยงานที่กำกับดูแลดังกล่าวต่อเนื่องกันมาแล้วไม่น้อยกว่า๓ ปี นับถึงวันยื่นคำร้อง เช่นสำเนาใบอนุญาตการประกอบธุรกิจนายหน้าซื้อขายเงินตราต่างประเทศ(๒.๖)สำเนางบการเงินที่ผู้สอบบัญชีรับรองแล้วย้อนหลัง ๓ ปี นับถึงวันยื่นคำร้อง(๒.๗)หนังสือมอบอำนาจหรือแต่งตั้งผู้แทนให้มีหน้าที่รับผิดชอบดำเนินกิจการในประเทศไทยแทนนิติบุคคลโดยผู้มีอำนาจลงนามผูกพันนิติบุคคลเป็นผู้มอบอำนาจหรือแต่งตั้ง(๒.๘)สำเนาเอกสารแสดงตนของผู้รับผิดชอบในการดำเนินการในประเทศไทย ได้แก่ สำเนาบัตรประจำตัวประชาชนกรณีที่เป็นบุคคลผู้มีสัญชาติไทยหรือสำเนาหนังสือเดินทางกรณีที่ไม่ใช่บุคคลผู้มีสัญชาติไทย(๒.๙) สำเนาทะเบียนบ้าน ใบสำคัญถิ่นที่อยู่ในประเทศไทยหรือหลักฐานการได้รับอนุญาตให้เข้ามาในประเทศไทยเป็นการชั่วคราวตามกฎหมายว่าด้วยคนเข้าเมืองของผู้รับผิดชอบในการดำเนินการ ในประเทศไทย(๒.๑๐) โครงการและแผนงานในการประกอบธุรกิจโดยแสดงข้อมูล ดังต่อไปนี้๑. แผนการประกอบธุรกิจนายหน้าซื้อขายเงินตราต่างประเทศ๒. ผังโครงสร้างองค์กร๓. ระบบงานในการให้บริการเป็นนายหน้าซื้อขายเงินตราต่างประเทศ๔.นโยบายและกระบวนการควบคุมภายในและบริหารความเสี่ยงในการประกอบธุรกิจนายหน้าซื้อขายเงินตราต่างประเทศ(๒.๑๑) เอกสารหลักฐานที่แสดงว่าระบบงานในการให้บริการแก่ลูกค้าและกระบวนการควบคุมภายในและบริหารความเสี่ยงในการประกอบธุรกิจเป็นไปตามข้อ๓ จากผู้ตรวจสอบภายนอก ซึ่งมีความเชี่ยวชาญและมีความเป็นอิสระ ทั้งนี้ ตามหลักเกณฑ์ที่เจ้าพนักงานกำหนด(๒.๑๒) แผนที่ตั้ง รูปถ่ายแสดงที่ตั้ง และรูปถ่ายภายในของสถานประกอบการหรือสถานที่ติดต่อในประเทศไทย และสถานประกอบการในต่างประเทศ(๒.๑๓) แผนที่ตั้ง รูปถ่ายแสดงที่ตั้ง และรูปถ่ายภายในของสถานที่ปฏิบัติงานสำรอง (ถ้ามี)เอกสารตาม (๑.๙) และเอกสารตาม (๒.๔) ถึง (๒.๗) และ (๒.๑๑)ซึ่งได้จัดทำขึ้นในต่างประเทศต้องมีคำรับรองของเจ้าหน้าที่หรือผู้ซึ่งกฎหมายในประเทศนั้นกำหนดให้เป็นผู้มีอำนาจรับรองหรือเจ้าหน้าที่ผู้มีอำนาจของสถานทูตไทยหรือสถานกงสุลไทยซึ่งประจำอยู่ในประเทศนั้นในการยื่นคำขออนุญาตตามวรรคหนึ่ง ให้ยื่นผ่านธนาคารแห่งประเทศไทยสำนักงานใหญ่กรุงเทพมหานคร ทั้งนี้ในกรณีที่เอกสารหลักฐานประกอบที่เกี่ยวข้องเป็นภาษาต่างประเทศให้จัดทำคำแปลภาษาไทยยื่นมาพร้อมกันด้วยโดยผู้ขอรับใบอนุญาตและผู้แปลต้องลงลายมือชื่อรับรองความถูกต้องด้วยข้อ ๗ ให้นายหน้าซื้อขายเงินตราต่างประเทศที่มีคุณสมบัติตามข้อ๑ (๒) ยื่นเอกสารต่อเจ้าพนักงานภายใน ๖๐ วันนับแต่วันที่ได้รับอนุญาตจากรัฐมนตรีให้ประกอบธุรกิจเป็นนายหน้าซื้อขายเงินตราต่างประเทศดังนี้(๑) สำเนาใบอนุญาตประกอบธุรกิจของคนต่างด้าว(๒)หนังสือรับรองข้อความที่นายทะเบียนเก็บรักษาไว้ของกระทรวงพาณิชย์ ซึ่งได้รับรอง ในรายการดังต่อไปนี้(๒.๑) เลขที่ใบอนุญาตประกอบธุรกิจของคนต่างด้าว(๒.๒) ชื่อผู้ได้รับอนุญาต(๒.๓) ธุรกิจที่ได้รับอนุญาต(๒.๔) ผู้รับผิดชอบในการดำเนินการในประเทศไทย(๒.๕) ที่ตั้งสถานที่ประกอบธุรกิจในประเทศไทยข้อ ๘ เจ้าพนักงานอาจเสนอความเห็นต่อรัฐมนตรีเพื่อพิจารณาไม่อนุญาต หรือถอนใบอนุญาตหรือไม่ต่ออายุใบอนุญาตหากเจ้าพนักงานมีข้อสงสัยหรือมีเหตุที่เชื่อได้ว่าบุคคลที่ขอรับอนุญาตนายหน้าซื้อขายเงินตราต่างประเทศกรรมการผู้มีอำนาจควบคุม กรรมการผู้มีอำนาจในการบริหาร ผู้จัดการหุ้นส่วนผู้จัดการ หรือผู้มีอำนาจในการจัดการ ของนายหน้าซื้อขายเงินตราต่างประเทศ ที่มีคุณสมบัติตามข้อ๑ (๑) หรือผู้รับผิดชอบในการดำเนินการในประเทศไทยของนายหน้าซื้อขายเงินตราต่างประเทศที่มีคุณสมบัติตามข้อ ๑ (๒) กระทำการดังต่อไปนี้(๑) ไม่ปฏิบัติหรือฝ่าฝืนกฎหมายว่าด้วยการควบคุมการแลกเปลี่ยนเงิน หรือกฎ ข้อบังคับ คำสั่งและประกาศที่ได้ออกเพื่อดำเนินการตามกฎหมายนั้น(๒) ปฏิบัติการอันเป็นภัยต่อระบบการแลกเปลี่ยนเงิน(๓) ปฏิบัติการอันเป็นภัยต่อสาธารณชนในทางเศรษฐกิจ(๔) เป็นบุคคลที่ถูกศาลสั่งพิทักษ์ทรัพย์หรือเป็นบุคคลล้มละลาย(๕) ไม่มีธุรกรรมตามที่ได้รับใบอนุญาตเป็นระยะเวลา ๒ปีติดต่อกัน(๖) เหตุอื่นใดตามที่เจ้าพนักงานเห็นสมควรในกรณีที่รัฐมนตรีสั่งถอนหรือแจ้งไม่ต่ออายุใบอนุญาตของนายหน้าซื้อขายเงินตราต่างประเทศนั้น ให้กรรมการผู้มีอำนาจควบคุมกรรมการผู้มีอำนาจในการบริหาร ผู้จัดการ หุ้นส่วนผู้จัดการ ผู้มีอำนาจในการจัดการผู้รับผิดชอบในการดำเนินการในประเทศไทยหรือผู้ชำระบัญชีส่งคืนใบอนุญาตต่อเจ้าพนักงานภายใน ๑๕ วันนับแต่วันที่ได้รับคำสั่งถอนใบอนุญาตหรือนับแต่วันที่ครบกำหนดอายุใบอนุญาตแล้วแต่กรณี เว้นแต่กรณีมีเหตุจำเป็นที่ไม่อาจคืนใบอนุญาตได้ เจ้าพนักงานอาจดำเนินการตามที่เห็นสมควรข้อ ๙ นายหน้าซื้อขายเงินตราต่างประเทศต้องดำเนินการดังนี้(๑) จัดให้มีคู่มือปฏิบัติงานตามแนวทางที่กำหนด(๒) กำหนดมาตรฐานในการเก็บรักษาความลับของลูกค้าจัดให้มีระบบการจัดเก็บข้อมูลของลูกค้าที่ถูกต้องเชื่อถือได้และไม่เปิดเผยข้อมูลหรือชื่อของลูกค้าก่อนได้รับอนุญาตเว้นแต่ได้รับความยินยอมจากลูกค้าและผู้เกี่ยวข้องหรือเป็นการเปิดเผยตามที่เจ้าพนักงานร้องขอหรือตามที่กฎหมายกำหนด(๓)ต้องมีสถานที่ประกอบธุรกิจในรูปแบบสถานประกอบการหรือสถานที่ติดต่อในประเทศไทยตลอดระยะเวลาที่ประกอบธุรกิจข้อ ๑๐ ในการประกอบธุรกิจเป็นนายหน้าซื้อขายเงินตราต่างประเทศให้นายหน้าซื้อขายเงินตราต่างประเทศ ถือปฏิบัติตามหลักเกณฑ์และเงื่อนไขดังต่อไปนี้(๑)ประกอบธุรกิจได้เฉพาะตามรูปแบบการให้บริการและประเภทธุรกรรมที่แจ้งความประสงค์ไว้ในคำร้องขอประกอบธุรกิจเป็นนายหน้าซื้อขายเงินตราต่างประเทศตามข้อ ๖ (๑.๑) และข้อ ๖ (๒.๑) หรือตามที่ได้รับอนุญาตหรือแจ้งเจ้าพนักงานตามข้อ๑๔ และข้อ ๑๕(๒)แจ้งยืนยันผลการจับคู่ธุรกรรมซื้อขายหรือแลกเปลี่ยนเงินตราต่างประเทศให้ลูกค้าทราบเมื่อมีการจับคู่ธุรกรรมดังกล่าว และจัดให้มีหลักฐานแสดงการจับคู่ธุรกรรมซื้อขายหรือแลกเปลี่ยนเงินตราต่างประเทศเป็นลายลักษณ์อักษรให้ลูกค้าทราบภายหลังจากที่ได้แจ้งยืนยันผลการจับคู่แล้ว และเก็บรักษาสำเนาหลักฐานแสดงการจับคู่ธุรกรรมดังกล่าวไว้ไม่น้อยกว่า๕ ปี เพื่อให้เจ้าพนักงานสามารถตรวจสอบได้เมื่อต้องการ(๓) จัดให้มีการบันทึกข้อมูลการสนทนาหรือการสื่อสารเกี่ยวกับการจับคู่ธุรกรรมซื้อขายหรือแลกเปลี่ยนเงินตราต่างประเทศ เช่นเทปบันทึกการสนทนา จดหมายอิเล็กทรอนิกส์ การสนทนาหรือการสื่อสารผ่านระบบอิเล็กทรอนิกส์และเก็บรักษาข้อมูลดังกล่าวไว้ไม่น้อยกว่า ๒ ปี เพื่อให้เจ้าพนักงาน สามารถตรวจสอบได้เมื่อต้องการ(๔)ดูแลให้มีการบันทึกรายการเกี่ยวกับการจับคู่ธุรกรรมซื้อขายหรือแลกเปลี่ยนเงินตราต่างประเทศทุกรายการให้ถูกต้อง ครบถ้วน และเป็นปัจจุบันและต้องเก็บรักษาบันทึกรายการดังกล่าวไว้ไม่น้อยกว่า ๕ ปีเพื่อให้เจ้าพนักงานสามารถตรวจสอบได้เมื่อต้องการ(๕) ไม่สร้างและไม่ใช้ข้อมูลที่เป็นเท็จรวมถึงห้ามเผยแพร่ข่าวลืออันเป็นการหลอกลวงข้อ ๑๑ ในกรณีที่นายหน้าซื้อขายเงินตราต่างประเทศมีความประสงค์จะย้ายสถานที่ประกอบธุรกิจเป็นการชั่วคราวให้นายหน้าซื้อขายเงินตราต่างประเทศยื่นหนังสือขออนุญาตต่อเจ้าพนักงานพร้อมชี้แจงเหตุผลความจำเป็นและเอกสารหลักฐานตามที่เจ้าพนักงานกำหนดล่วงหน้าไม่น้อยกว่า๑๕ วันก่อนวันที่ประสงค์จะย้ายสถานที่ประกอบธุรกิจในกรณีมีเหตุจำเป็นเร่งด่วน เช่นเกิดภัยธรรมชาติ อัคคีภัย การชุมนุมประท้วง ที่ทำให้นายหน้าซื้อขายเงินตราต่างประเทศไม่สามารถยื่นขออนุญาตต่อเจ้าพนักงานได้ให้นายหน้าซื้อขายเงินตราต่างประเทศย้ายสถานที่ประกอบธุรกิจไปยังสถานที่ปฏิบัติงานสำรองตามที่ได้ระบุไว้ในคำร้องขอประกอบธุรกิจเป็นนายหน้าซื้อขายเงินตราต่างประเทศตามข้อ๖ (๑.๑) และข้อ ๖ (๒.๑) หรือตามที่ได้รับอนุญาตหรือแจ้งเจ้าพนักงานตามข้อ๑๖ เท่านั้น โดยต้องดำเนินการอย่างใดอย่างหนึ่งดังนี้(๑) มีหนังสือแจ้งเหตุผลความจำเป็นและสถานที่ปฏิบัติงานสำรองที่จะใช้เป็นสถานประกอบการชั่วคราวต่อเจ้าพนักงานก่อนดำเนินการหรือ(๒) มีจดหมายอิเล็กทรอนิกส์หรือโทรสารแจ้งเหตุผลความจำเป็น และสถานที่ปฏิบัติงานสำรองที่จะใช้เป็นสถานประกอบการชั่วคราวต่อเจ้าพนักงานก่อนดำเนินการและมีหนังสือตาม (๑) ภายใน ๑๕ วัน นับแต่วันที่เริ่มใช้สถานที่ปฏิบัติงานสำรองทั้งนี้นายหน้าซื้อขายเงินตราต่างประเทศสามารถใช้สถานที่ปฏิบัติงานสำรองเป็นการชั่วคราวได้ไม่เกิน๙๐ วัน หากในระหว่างระยะเวลาดังกล่าวมีเหตุจำเป็นเร่งด่วนตามวรรคสองนายหน้าซื้อขายเงินตราต่างประเทศสามารถเปลี่ยนสถานที่ปฏิบัติงานสำรองได้โดยดำเนินการตาม(๑) หรือ (๒) โดยระยะเวลาที่ใช้สถานที่ปฏิบัติงานสำรองเป็นการชั่วคราวทุกแห่งรวมกันต้องไม่เกิน๙๐ วัน และหากจะย้ายกลับไปยังสถานประกอบการให้แจ้งเป็นหนังสือต่อเจ้าพนักงานก่อนวันที่จะย้ายกลับ ทั้งนี้ ในกรณีที่จำเป็นต้องย้ายไปยังสถานที่ปฏิบัติงานสำรองเป็นการชั่วคราวทุกแห่งรวมกันเกินกว่า๙๐ วัน ให้นายหน้าซื้อขายเงินตราต่างประเทศยื่นหนังสือขออนุญาตต่อเจ้าพนักงานโดยระบุเหตุผลความจำเป็นและระยะเวลาก่อนดำเนินการด้วย โดยให้ยื่นขอต่อเจ้าพนักงานล่วงหน้า ๑๕วันก่อนครบกำหนด ๙๐ วันข้อ ๑๒ ในกรณีที่นายหน้าซื้อขายเงินตราต่างประเทศมีความประสงค์จะเปลี่ยนแปลงระบบงานอย่างมีนัยสำคัญซึ่งจะทำให้กระทบต่อระบบการจับคู่ธุรกรรม เช่น เปลี่ยนเทคโนโลยีที่ใช้ในการให้บริการเปลี่ยนผู้ให้บริการระบบงาน หรือกระทบต่อกระบวนการในการให้บริการจับคู่ธุรกรรม เช่นเปลี่ยนระบบรับคำสั่งซื้อขายหรือกรณีประสงค์จะเปลี่ยนแปลงรูปแบบสถานที่ประกอบธุรกิจ ซึ่งมีผลต่อระบบงานอย่างมีนัยสำคัญให้นายหน้าซื้อขายเงินตราต่างประเทศยื่นหนังสือขออนุญาตต่อเจ้าพนักงานพร้อมเอกสารหลักฐานตามที่เจ้าพนักงานกำหนดก่อนการเปลี่ยนแปลงดังกล่าวข้อ ๑๓ ในกรณีที่นายหน้าซื้อขายเงินตราต่างประเทศมีการเปลี่ยนแปลงดังต่อไปนี้(๑) เปลี่ยนแปลงสภาพนิติบุคคล ชื่อนิติบุคคลหรือที่อยู่ทางทะเบียนโดยทางการ(๒) เปลี่ยนแปลงสัดส่วนผู้ถือหุ้นหรือผู้เป็นหุ้นส่วนหรือสัดส่วนกรรมการหรือหุ้นส่วนผู้จัดการในกรณีที่บุคคลดังกล่าวเป็นบุคคลธรรมดาที่มีสัญชาติไทยหรือเป็นนิติบุคคลที่จดทะเบียนในประเทศไทยหรือทุนจดทะเบียนที่เรียกชำระแล้ว โดยมีนัยสำคัญ(๓) เปลี่ยนแปลงตัวกรรมการผู้มีอำนาจควบคุมกรรมการผู้มีอำนาจในการบริหาร ผู้จัดการ หุ้นส่วนผู้จัดการหรือผู้มีอำนาจในการจัดการของนายหน้าซื้อขายเงินตราต่างประเทศที่มีคุณสมบัติตามข้อ ๑ (๑)(๔) เปลี่ยนแปลงตัวกรรมการผู้มีอำนาจลงนามผูกพันบริษัทหรือหุ้นส่วนผู้จัดการของนายหน้าซื้อขายเงินตราต่างประเทศที่มีคุณสมบัติตามข้อ ๑(๑)(๕)เปลี่ยนแปลงตัวผู้รับผิดชอบในการดำเนินการในประเทศไทย ของนายหน้าซื้อขายเงินตราต่างประเทศที่มีคุณสมบัติตามข้อ๑ (๒)ให้นายหน้าซื้อขายเงินตราต่างประเทศรายงานการเปลี่ยนแปลงดังกล่าวเป็นหนังสือต่อเจ้าพนักงานพร้อมเอกสารหลักฐานตามที่เจ้าพนักงานกำหนดภายใน ๑๕วันนับแต่วันที่มีการเปลี่ยนแปลงทางทะเบียน ทั้งนี้ กรณีมีการเปลี่ยนแปลงตาม (๓) และ(๕) ให้ทำหนังสือรับรองว่าบุคคลดังกล่าวไม่มีลักษณะต้องห้ามตามข้อ ๔และกรณีมีการเปลี่ยนแปลงเปลี่ยนแปลงตาม (๔) และ (๕) ให้ทำหนังสือรับรองว่าบุคคลดังกล่าวมีความรู้และประสบการณ์เหมาะสมตามแบบที่กำหนดด้วยข้อ ๑๔ ในกรณีที่นายหน้าซื้อขายเงินตราต่างประเทศที่มีคุณสมบัติตามข้อ๑ (๑) ประสงค์จะเพิ่มหรือเปลี่ยนแปลงหรือลดรูปแบบการให้บริการ ให้ดำเนินการดังนี้(๑) กรณีเพิ่มหรือเปลี่ยนแปลงรูปแบบการให้บริการจากที่เคยยื่นขออนุญาตไว้ให้นายหน้าซื้อขายเงินตราต่างประเทศยื่นขออนุญาตต่อเจ้าพนักงานตามแบบที่กำหนดพร้อมเอกสารตามที่เจ้าพนักงานกำหนดก่อนการดำเนินการดังกล่าว(๒) กรณีลดรูปแบบการให้บริการจากที่เคยยื่นขออนุญาตไว้ให้นายหน้าซื้อขายเงินตราต่างประเทศแจ้งการดำเนินการดังกล่าวต่อเจ้าพนักงานตามแบบที่กำหนดภายใน ๑๕ วันนับแต่วันที่มีการดำเนินการดังกล่าวข้อ ๑๕ ในกรณีที่นายหน้าซื้อขายเงินตราต่างประเทศประสงค์จะเพิ่มหรือเปลี่ยนแปลงหรือลดประเภทธุรกรรมที่ให้บริการให้นายหน้าซื้อขายเงินตราต่างประเทศแจ้งการดำเนินการดังกล่าวต่อเจ้าพนักงานตามแบบที่กำหนดล่วงหน้าไม่น้อยกว่า๑๕ วัน ก่อนการดำเนินการข้อ ๑๖ ในกรณีที่นายหน้าซื้อขายเงินตราต่างประเทศประสงค์จะเพิ่มหรือเปลี่ยนแปลงลดหรือยกเลิกสถานที่ปฏิบัติงานสำรอง ให้ดำเนินการดังนี้(๑) กรณีเพิ่มหรือเปลี่ยนแปลงสถานที่ปฏิบัติงานสำรองให้นายหน้าซื้อขายเงินตราต่างประเทศ ยื่นหนังสือขออนุญาตต่อเจ้าพนักงานพร้อมเอกสารตามที่เจ้าพนักงานกำหนด ก่อนการเพิ่มหรือเปลี่ยนแปลงดังกล่าว(๒) กรณีลดหรือยกเลิกสถานที่ปฏิบัติงานสำรองให้นายหน้าซื้อขายเงินตราต่างประเทศ แจ้งเป็นหนังสือต่อเจ้าพนักงานภายใน ๑๕วันนับแต่วันที่ลดหรือยกเลิกสถานที่ปฏิบัติงานสำรองข้อ ๑๗ ให้นายหน้าซื้อขายเงินตราต่างประเทศยื่นหนังสือรับรองว่าตนเป็นผู้มีคุณสมบัติตามที่กำหนดตามแบบที่กำหนด พร้อมด้วยเอกสาร ดังต่อไปนี้(๑) เอกสารตามข้อ ๖ (๑.๒) (๑.๔) (๑.๕) (๑.๖) และ (๑.๗)กรณีเป็นนายหน้าซื้อขายเงินตราต่างประเทศที่มีคุณสมบัติตามข้อ ๑ (๑) หรือ(๒) เอกสารตามข้อ ๖ (๒.๒) (๒.๘) (๒.๙) และข้อ ๗ (๒)กรณีเป็นนายหน้าซื้อขายเงินตราต่างประเทศที่มีคุณสมบัติตามข้อ ๑ (๒)ทั้งนี้ ให้ยื่นก่อนวันที่ใบอนุญาตครบกำหนดต่ออายุทุกปีโดยยื่นได้ไม่เกิน ๑๒๐ วันและไม่น้อยกว่า ๙๐ วัน ก่อนวันครบกำหนดต่ออายุข้อ ๑๘ ให้นายหน้าซื้อขายเงินตราต่างประเทศจัดทำรายงานตามหลักเกณฑ์และวิธีการที่เจ้าพนักงานกำหนดข้อ ๑๙ การดำเนินการใดที่จะไม่เป็นไปตามที่กำหนดไว้ในประกาศฉบับนี้ให้ยื่นขออนุญาตเป็นรายครั้งหรือรายกรณีต่อเจ้าพนักงานก่อนข้อ ๒๐[๑] ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒๔ พฤษภาคม พ.ศ. ๒๕๖๐วชิรา อารมย์ดีเจ้าพนักงานควบคุมการแลกเปลี่ยนเงินพรวิภา/อัญชลี/จัดทำ๘มิถุนายน ๒๕๖๐ปริญสินีย์/ตรวจ๓๑ กรกฎาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๔๙ ง/หน้า ๑/๕ มิถุนายน ๒๕๖๐